Sønderborg kommune og andre myndigheder / Startinfo.dk\nDu er her: Forside » Iværksætter i min kommune » Sønderborg » Sønderborg Kommune og andre myndigheder\nDer er nationale love, der gælder i hele landet. Men der er altså nogle kommunale forskelle, du skal tænke over. Når det kommer til parkering, affaldsregulativer, bevillinger, byggesagsbehandlinger og andet, kan der være forskelle. Derfor er Sønderborg Iværksætter Service et godt sted at starte, da de kender til reglerne i netop Sønderborg Kommune. Hvis ikke de kan hjælpe dig, kan de helt sikkert henvise dig til den rette forvaltning i kommunen.\nVil du drive virksomhed fra hjemmet, kan dette lade sig gøre, hvis du driver et liberalt erhverv. Er du i tvivl om, hvad liberale erhverv er? Liberale erhverv er eksempelvis frisør, kosmetolog, advokat, revisor og ejendomsmægler. Det er en god idé at tage en snak med din kommune om deres forståelse af de liberale erhverv. Virksomheder er nemlig før kommet i klemme på grund af forskellige forståelser af de liberale erhverv.\nDer er nogle kriterier, der skal opfyldes, for du må drive liberalt erhverv fra hjemmet:\nTag en snak med din revisor eller en skatterådgiver, hvis du vil drive din virksomhed hjemmefra. Der kan nemlig være nogle ændrede skattemæssige forhold.\nVil du drive din virksomhed i lejede eller købte lokaler, skal du i nogle tilfælde søge om byggetilladelse. Hvis ejendommen skifter anvendelse, skal du have byggetilladelse. Det vil sige, hvis en ejendom for eksempel normalt er brugt til butik men laves til café, kræver dette byggetilladelse. Du søger om byggetilladelse ved Miljø og Byg.\nVil du selv bygge lokaler til din virksomhed, skal du altid søge om byggetilladelse. Du må ikke bygge uden at have en byggetilladelse. Du søger om byggetilladelse ved Miljø og Byg. Det kan være en kompliceret proces at søge om byggetilladelse. Derfor er det en god idé at tage en snak med kommunen, så du er sikker på, at du har alt med i din ansøgning.\nDu skal være opmærksom på, at der opkræves et byggesagsgebyr i forbindelse med byggesagsbehandlingen. Gebyret beregnes på timebasis. Derfor er kan du både spare tid og penge, hvis du har styr på din ansøgning fra start.\nDer er nogle lokal- og kommuneplaner, der kan være afgørende for, om du overhovedet må bygge i det pågældende område, og ikke mindst hvad du må bygge. Derfor er det en god idé at tage et kig på disse, inden du planlægger dit byggeri.\nPlanlægger du at forhandle eller producere fødevarer, skal du som udgangspunkt altid registrere din virksomhed hos Fødevarestyrelsen. Det er derfor ikke nok kun at registrere din virksomhed hos VIRK.dk og SKAT. Du kan registrere din virksomhed hos Fødevarestyrelsen her!\nDer kan være enkelte undtagelser, hvor du ikke behøver at registrere din virksomhed hos Fødevarestyrelsen. Hvis virksomhedens aktivitet med fødevarer ligger på grænsen til det private eller på en bagatelgrænse, er det ikke nødvendigt at registrere din virksomhed. Men det kan være svært at finde ud af. Derfor har Fødevarestyrelsen lavet en simpel test, så du hurtigt kan finde ud af, om din virksomhed skal registreres eller ej. Du finder testen her!\nFødevarestyrelsen har lavet en guide til dig, så registreringen af din virksomhed bliver meget nemmere. Du finder guiden her!\nVi anbefaler, at du benytter Fødevarestyrelsens Startpakke, der trin for trin tager dig igennem alt, du bør vide, når du starter virksomhed, der forhandler eller producerer fødevarer. Du bliver klogere på registreringen, hygiejne, egenkontrol, indretning og meget mere. Du finder Startpakken her!\nHvis du vil servere alkohol til din kunder i din virksomhed, skal du have en alkoholbevilling. Du må ikke servere alkohol uden denne bevilling. For at få alkoholbevilling skal du være fyldt 21 år, men hvis du har en uddannelse indenfor restaurations- eller hotelbranchen, skal du blot være fyldt 18 år.\nHvis du vil holde enkeltstående arrangementer, skal du søge om lejlighedstilladelse om at servere alkohol til dine kunder.\nVil du starte serveringsvirksomhed, kan du med fordel læse restaurationsplanen for Syd- og Sønderjylland. Her finder du meget af det, du bør vide i forhold til tilladelser og regler, når du driver serveringsvirksomhed i Sønderborg. Du bliver klogere på alkoholbevillinger, udeservering, åbningstider og meget mere.\nDu finder restaurationsplanen her!\nHvis du ønsker at have udeservering i din virksomhed, kræver dette tilladelse fra kommunen - uanset om det er på egen grund eller offentlige arealer som fortov.\nDen normale åbningstid er fra kl. 05.00 til 02.00, men på torsdage, fredage og lørdage kan du søge om udvidet åbningstid hos bevillingsnævnet.\n2. Iværksættermiljøer, kontorhoteller og øvrige lokaler i Sønderborg 4. Arrangementer og Events i Sønderborg


Dom til Herlev-enke: Parterede mandens lig med sav – Ekstra Bladet\n4. nov. 2019 kl. 13:36\nDom til Herlev-enke: Parterede mandens lig med sav\nKvinden har nu modtaget sin straf for at partere sin afdøde mand med en fukssvans og gemme ligdelene i fryser og blomsterkumme\nPolitiets teknikere undersøgte en kolonihave efter drabet. Video: Kenneth Meyer.\nEn nu 69-årig enke fra Herlev har netop i Retten i Glostrup modtaget sin dom for sidste år at have parteret sin afdøde 74-årige mands lig med en fukssvans.\nDen ulykkelige kvinde skaffede i første omgang hans hoved, ben og andre kropsdele af vejen i en kummefryser og en blomsterkumme i sit parcelhus i Herlev vest for København.\nDet koster hende nu en betinget straf på fire måneders fængsel med et års prøvetid. Samtidig konfiskerer myndighederne den fukssvans med blåt håndtag, som hun benyttede til den makabre opgave.\n- Manden er blevet parteret i flere dele og begravet flere steder, og det gør, at vi er oppe omkring fire måneders fængsel, sagde anklageren Helene Yde Herborg, som anbefalede en betinget straf på grund af den tiltaltes alder og personlige forhold.\nHun har netop fået stillet diagnoserne Alzheimers og demens.\nSagen om det parterede lig i Herlev udløste i november sidste år en massiv efterforskning. Politets efterforskere ledte i dagene efter den sigtede enkes anholdelse efter ligdele i parrets hus i Herlev, i et grønt område og i en kolonihave. Foto: Kenneth Meyer\nEnken ville spare penge\nDer var kun afsat en halv time i retten, hvor den makabre affære om usømmelig omgang med lig og krænkelse af mandens gravfred blev behandlet som en ren tilståelsessag.\nDen gråhårede kvinde var klædt i en lang læderfrakke, gabardine-bukser og Ecco-sko. Hun var lettere tunghør, men virkede fattet og rolig.\nMotivet til parteringen var, som det fremgik af politiets afhøring af kvinden, som blev læst op i retten, at hun ville spare udgifter til den afdødes begravelse, sikre sig hans pension og sørge for, at manden blev begravet i ægteparrets egen have.\nDen forklaring blev hun ikke bedt om at uddybe.\nEn naturlig død\nKvinden blev anholdt i november sidste år, og hun blev i første omgang sigtet for drab. Men det stod hurtigt klart, at den uhelbredeligt og terminalt syge ægtemand igennem 30 år var død af naturlige årsager i slutningen af maj 2018.\nDet blev også bekræftet af obduktionen. Dna-spor bekræftede hendes udsagn om, at hun brugte en fukssvans som værktøj.\nNogle af politiets mest rutinerede sporhunde var kørt i stilling. Det lykkedes aldrig at finde alle den parterede mands ligdele. Foto: Kenneth Meyer\nEfter anholdelse var kvinden behjælpelig med at finde mandens ligdele. Hun forklarede, at hun havde parteret liget og derefter gemt hans hoved og ene ben i sin kummefryser, mens andre kropsdele blev lagt i en kummefryser i kvindens have.\nTaget op af fryseren\nSenere blev nogle ligdele gravet op af af blomsterkummen og i stedet efterladt på Kresedammen i Herlev.\nDe nedfrosne ligdele blev taget op af fryseren og gravet ned i en lokal haveforening.\nÆgteparret blev gift i 1984 og boede sammen i den afdødes fars hus i Herlev i en lang årrække. De havde ingen børn eller nære slægtninge og holdt sig meget for sig selv.\nMen over for politiet har vidner bekræftet, at hustruen var yderst omsorgsfuld over for sin ægtefælle.\nUsømmelig omgang med lig efter straffelovens paragraf 139 kan udløse op til seks måneders ubetinget fængsel i særligt grove tilfælde.\nParterede sin mand med sav: Politiet mangler dele af liget\nKvinde sigtet for drab og partering: En omsorgsfuld enspænder\nMistænkeligt dødsfald: Kvinde sigtet for usømmelig omgang med lig og krænkelse af gravfreden


Det var på Capri af Arne Falk-Rønne Læs online på Bookmate\nHjemme i Danmark overholder de reglerne og lever op til forventningerne – døtrene, koner og mødrene. Men på Capri vender det hede klima op og ned på det hele. Her forvandler de sig til kvinder! Kvinder, der ikke er bange for slippe hæmningerne, bryde reglerne eller begive sig ud på erotiske eventyr.\n“Det var Capri” er en humoristisk roman om dansk charterturisme i 1950'erne.\nArne Falk-Rønne (1920–1992) dansk forfatter, journalist, rejseleder og eventyrer. Han har udgivet både rejsehåndbøger og rejsebeskrivelser, og slog for alvor igennem internationalt med en række værker, hvor han følger i flere bibelske personers fodspor. Heraf kan nævnes «Abrahams vej til Kanaáns land” (1971), «Moses' vej gennem ørkenen (1973) og “Du er Peter – en rejse i apostelen Peters fodspor” (1976).


Kærligheden til Kaj Munk mødte jeg hos min morfar og mormor, der var jævnaldrende med ham.\nTirsdag d. 31. december 2013, kl. 20.50\nLørdag den 1. januar 1944, nytårsdag, gik Kaj Munk ikke op på prædikestolen under gudstjenesten i Vedersø Kirke, og han havde ikke sin præstekjole på, men var iført overfrakke og havde sit højrøde tørklæde om halsen. Han blev stående nede på kirkegulvet ved siden af juletræet, og han forklarede hvorfor:\n»En dyb sorg og smerte har opfyldt mit sind. I den senere tid er der begyndt at gå skred på det gode nationale sammenhold i vort sogn. Folk, der ikke har det behov, går i tyskernes tjeneste. Dette må i sandhedens navn påtales her i denne kirke, der er bygget for at være et sandhedens tempel«.\nDet var dem, der arbejdede for tyskerne med at bygge befæstninger langs vestkysten, han rettede sine øjne imod.\nDenne prædikens utvetydige opfordring til at tage parti for Danmark mod Hitler-Tyskland blev som mange af hans prædikener holdt uden manuskript, men på opfordring skrev han den ned efter hukommelsen samme dag. Tre dage efter blev han som bekendt myrdet.\nI 1946, på hans dødsdag, den 4. januar, udsendtes en lille bog, »I Guds bismer«, hvori denne prædiken blev trykt for første gang sammen med hans øvrige seneste prædikener. På dette tidspunkt stod Kaj Munk som inkarnationen af dansk retsind og modstandsvilje under krigen.\nKærligheden til Kaj Munk mødte jeg hos min morfar og mormor, der var jævnaldrende med ham. Hans højstemte skuespil talte til dem. Da jeg selv studerede ved Københavns Universitet i 1970erne, købte jeg Kaj Munks mindeudgave i ni bind for 50 kroner i brødrene Grubbs berømte antikvariat i Nørregade.\nEn foræringspris. Interessen for Kaj Munk var væk. Kun særlinge læste ham.\nDet var lykkedes socialdemokraterne og marxisterne at slå vores største dramatiker ihjel. Det hedder sig jo, at alle store forfattere er venstreorienterede. En myte skabt af de middelmådige. Kierkegaard og H.C. Andersen var konservative. Henrik Pontoppidan blev det, og nogle af det 20. århundredes bedste forfattere med Martin A. Hansen i spidsen var konservative.\nDet blev og bliver stadig brugt mod Kaj Munk, at han i 1930erne havde været begejstret for Hitler og kritisk over for demokratiet. Man glemmer, at han fik et andet syn på Hitler, da nazismen viste sit sande ansigt. Var Hitler død i 1938, ville han være gået over i tysk historie som en af nationens største statsmænd, konstaterede en Hitler-specialist som den højt respekterede historiker Joachim C. Fest.\nOg man glemmer, at det i 1930erne ikke var usædvanligt at have en kritisk holdning til demokratiet. Først efter Anden Verdenskrig, der fra vestlig side med Churchill i spidsen blev gjort til et korstog for demokratiet, fik demokratiet sin fundamentalistiske status i den vestlige verden.\nEn af de konstant udfordrende egenskaber hos Kaj Munk er, at han som Søren Kierkegaard insisterer på valgets nødvendighed. For Kaj Munk var det ikke muligt at forholde sig passiv under den tyske besættelse, skønt han vidste, at det ville koste ham livet. I 2003 gjorde statsminister Anders Fogh Rasmussen i sin tale på Søværnets Officersskole i anledning af 60-året for samarbejdspolitikkens ophør 29. august 1943 op med de tre første krigsårs samarbejde med den tyske besættelsesmagt:\n»Danskerne slap for de værste ødelæggelser. Landbrug og industri tjente på krigen. Så ud fra et gustent overlæg vil nogle måske kalde samarbejdspolitikken nødvendig, klog og hensigtsmæssig. (…) Men det er en meget farlig tankegang. Hvis alle havde tænkt som de danske samarbejdspolitikere, ville Hitler med stor sandsynlighed have vundet krigen, og Europa var blevet nazistisk«.\nDet ramaskrig, der rejste sig i kulturradikale kredse efter Foghs tale, viser, at Kaj Munks udfordring til stadighed er aktuel: valgets imperativ.\nDen skarpsindige Georg Brandes, som de kulturradikale ser sig som arvtagere efter, skønt han temmelig hurtigt blev nationalkonservativ, konstaterede i sin berømte indledningsforelæsning, 1871, at dansk litteratur er lyrisk af natur. Dette er ikke forkert. Den store epiker er ligesom den store dramatiker sjælden i dansk kultur. Kaj Munk er dramatiker i den høje, lidenskabelige stil, den eneste i det 20. århundredes Danmark.\nFolketeatrets tidligere direktør, den fremragende og fortsat meget aktive teatermand, skuespiller og instruktør Preben Harris vil have Kaj Munk tilbage på en naturlig plads i dansk teater som den store dramatiker, han er. Det ønske tilslutter jeg mig.\nI 2008 blev hans skuespil »Ordet« – som mange vel kender fra Carl Th. Dreyers mesterlige filmatisering – opført både på Odense Teater og Det Kongelige Teater i to vidt forskellige iscenesættelser, Lars Noréns på Det Kgl. og Carsten Brandts i Odense.\nJeg foretrak klart den meget følelsesstærke forestilling i Odense, men begge blev store succeser. Der er adskillige ting af Kaj Munk, der kalder på at blive spillet, ligesom vi mangler et solidt udvalg af hans tidsbundne, men utroligt levende journalistik.\nKaj Munk er en genial udfordrer. Så rige bliver vi aldrig, at vi har råd til at glemme ham.


Ground Floor Apartment in Torrox R3336748 | Real Estate Spain · Top service · Serneholt Estate\nGennemsnitlig pris i Torrox: 301.752 €\nSEALINE HOMES er et eksklusivt projekt beliggende ved stranden i Torrox-Costa (Costa del Sol), hvor du vil nyde det bedste klima i Europa.\nDenne lejlighed er i et privilegeret miljø med grønne områder, swimmingpool, private parkeringspladser, opbevaringsrum og direkte adgang til stranden.\nDenne lejlighed er bygget med et moderne design, udstyret med fantastiske kvaliteter og en fantastisk udsigt over Middelhavet fra sine fantastiske terrasser. Lejligheden er designet til at få mest muligt ud af rummet og det naturlige lys, som placeringen tilbyder dig. Det perfekte sted at nyde og slappe af. Det er udstyret med monteret køkken og apparater (opvaskemaskine, køleskab, elektrisk ovn, mikroovn, keramisk kogeplade, emhætte, vaskemaskine), installation af klimaanlæg og luftvarmeanlæg.\nSkulle du ønske at have et lagerrum eller en garage, kan disse købes oven på den eksisterende lejlighedskurs.\nPrisen på et lagerrum er: EUR 3'000\nOmkostningerne ved en garage er: 9000 EUR\nLignende ejendomme i Torrox\n2 bedrooms / 2 Badeværelser / 91 m²\n2 bedrooms / 2 Badeværelser / 109 m²


Landmand søger kærlighed: - Nu følger pigerne mig på Instagram | Portræt | stiften.dk\nLandmand søger kærlighed: - Nu følger pigerne mig på Instagram\nPubliceret 18. september 2018 kl. 16:35\nTroels Hymøller afslører naturligvis ikke endnu, om han finder en livsledsager i "Landmand søger kærlighed", men interessen fra det modsatte køn er i hvert fald til stede. Foto: Mads Dalegaard\nTroels Hymøller, der er med i "Landmand søger kærlighed" på TV2, har kun fået positive kommentarer for sin medvirken i tv-programmet, og så har landmanden fra Sædding i Vestjylland fået nye kvindelige følgere på Instagram.\nKendere af reality-tv vil vide, at der helst skal være en cliffhanger i slutningen af hvert program. Der skal være en grund til, at man tænder for programmet i næste uge og næste uge igen.\nNu forsøger vi så det samme, for vi kan lige så godt afsløre med det samme: Du får ikke at vide, om Troels Hymøller, der deltager i TV2–programmet "Landmand søger kærlighed", har fundet en livsledsager, for det afsløres først i et senere afsnit - eller en senere artikel.\nTil gengæld kan vi eksklusivt afsløre, at Troels er lidt mere rapkæftet i virkeligheden, end han fremtræder på tv.\n- Jeg er nok lidt genert på tv, især i de første afsnit. Men jeg synes, at jeg kommer meget godt efter det i de kommende afsnit, og i det store hele er det nok meget mig, som seerne oplever i serien, siger Troels Hymøller.\nTroels Hymøller elsker at arbejde med køer. Han har siden 2017 forpagtet gården Fyrstenborg i nærheden af fødebyen Rækker Mølle, og han synes, at det er et godt tidspunkt at finde sig en kæreste på nu. Foto: Mads Dalegaard\nTroels fik 53 breve\nI de første afsnit får Troels 53 breve fra interesserede kvinder, og blandt dem skal han vælge fem kvinder ud.\nDe første to bliver rimeligt hurtigt sorteret fra. Den første efter en date på Rækker Mølle Bryghus, og den anden efter en ridetur på stranden ved Søndervig.\nVar det svært at sende de to kvinder hjem?\n- Nej, det var det egentlig ikke. Jeg havde nok meget hurtigt udvalgt mig et par favoritter blandt de fem kvinder, så det var faktisk let nok. Og jeg var ret glad for, at der kom så mange breve. Mit personlige mål var, at der helst skulle komme over 20. At der så kom over 50, var bare rigtig dejligt, siger Troels Hymøller.\nEfter at serien er begyndt, har han fået en del flere følgere på sin instagramprofil.\n- Det er kvinder alle sammen, siger han med et smil.\nOg han har slet ikke fortrudt, at han meldte sig til programmet.\n- Det kan jo være svært at få kvinder herud på landet, så jeg synes egentlig, at det kunne være en god mulighed for at få lidt opmærksomhed, og jeg har ikke fået en eneste negativ kommentar - heller ikke fra mine forældre, siger Troels Hymøller.\nDa avisen fanger ham i stalden på den gård, han har forpagtet med henblik på senere køb, arbejder han sammen med kammeraten Ib Voogd.\n- Jeg synes, at Troels klarer det ganske udmærket i programmet. Hvis han kan finde sig en kæreste på den måde, er det da rigtig fint. Hvis den rigtige kommer, så er det jo bare dejligt, siger Ib Voogd.\n- Jeg har lige hørt, at en af de tidligere deltagere snart skal giftes. Han fandt ikke sin hustru, mens udsendelserne stod på, men til et efterfølgende show, så kærlighed kan også opstå på den måde, siger Troels med endnu et smil.\nNæste afsnit af "Landmand søger kærlighed" vises tirsdag aften på TV2.\nTroels Hymøller og kameraten Ib Voogd, der hjalp til på Fyrstenborg, da avisen var forbi. Ib fandt selv sin kæreste på landbrugsskolen. Han synes, at det er rigtig fint, at Troels forsøger via "Landmand søger kærlighed". Foto: Mads Dalegaard\nTroels Hymøller hjalp til ved Åbent Landbrug fornylig. Der var mange, der ønskede ham held og lykke med tv-programmet. Foto: Mads Dalegaard\nMalou og Alex fra 'Ku godt må godt': Vi spurgte os selv, om vi ville ofre vores privatliv for en...\nReality-tv gennem tiden: Det er ligesom at kigge ind ad naboens vindue\nAnne Larsen: Jeg vil blive 100, og så er jeg nødt til at holde mig sund\nSolodanseren elsker at arbejde med balletbørnene\nPopulært tv-program rykker til Randers: Præmien er et rækkehus til en værdi af 2,6 millioner kroner\n13:48 Ebbe Sand vil både dyrke talenter og ende i top-3\n13:26 Folketingskandidat skrev oikofobi og så fik han 30 dages karantæne på Facebook\n13:18 Sara Slott og Anders Antonsen skal forsvare de danske farver i Minsk\n13:16 En ny stribe kendisser dropper erstatningskrav i tys-tys-sag\nKatastrofen sker i pausen: Fremtidens skuespillere viser sig frem på festival


Kunstnere - GALLERI GUDHJEM\nBETTINA PREJSLER er uddannet Industriel Designer fra Danmarks Designskole i Kolding samt fra Lund Universitet. I 2015 startede hun Wiwolo Jewelry Studio, hvor hun designer og producerer sine håndlavede smykker. Bettina flyttede til Bornholm i 2007 og blev med det samme forelsket i den alsidige natur. Bettina Prejsler skaber håndlavede smykker ud af beton med lokalt Rønne granit pulver, som er med til at give smykkerne deres helt specielle udtryk. I kombinationen mellem ædelmetaller og beton tager hun sin inspiration ud fra den Bornholmske natur og fortolker og skaber hun smykker i sit eget geometriske formsprog.\nHANNE STØVRING er kunstmaler og har siden år 2000 været en fast del af udstillingsbilledet på Bornholm. De seneste tre år har Hanne boet, arbejdet og udstillet i New York. Støvring’s mange udenlandske udstillinger har ført til et stærkt internationalt ståsted. Og i dag er hendes malerier en del af private samlinger i mange dele af verden. Hanne Støvring er billedkunstner og uddannet kandidat i kunsthistorie fra Aarhus Universitet.\nCHIMI CHANGA er en online tegneserie stribe som man de sidste 4 år har kunnet følge på Facebook og Instagram. Bag navnet Chimi Changa gemmer sig Illustrator og billedkunstner Morten Sørensen, der er uddannet på Designskolen i Kolding.\nSUSANNE SØLLUND er kunsthåndværker i keramikkens univers, hvor man har kunnet følge hendes udvikling de seneste fem år. Mange vil kende Susanne som Suus fra børnetøjsmærket ”Silke & Suus”, som hun drev fra Børnetøjsbutikken på Glastorvet i Svaneke fra 2001 til 2009. Hun har også drevet butikken MUD samme sted fra 2013-16. Herudover er hun tilknyttet som kostumier på Rønne teater. Susanne er uddannet fra KADK (Glas og Keramikskolen på Bornholm).


▷ Bestil Teakhouse skærebræt – 549 kr.\nEAN: 810996011474Vurderet til 3.8 ud af 5 stjerner baseret på 20 anmeldelser\nEn masse internet virksomheder frembyder i dag en lang række forskellige former for levering. En af de mest populære er i øjeblikket levering til en pakkeshop, hvor du så selv henter dine varer når det passer ind i din kalender. Fragtmetoden er altså vældig gnidningsløs, samt typisk ligeledes den billigste leveringsmanér ved køb af Teakhouse skærebræt.\nDu kan endvidere foretrække at få varerne leveret hjem til din privatadresse eller til når du er på job. Fragtløsningen er tit en smule mere omkostningsfuld, men endda ret nem. Den mest letkøbte fragtform vil dog altid være selv at hente produkterne, hvilket dog er betinget af at du er med kort afstand til netbutikkens adresse.\nLeveringshastigheden på Køkken || Køkkenudstyr || Skærebrætter er selvfølgelig virkelig betydningsfuld om man har brug for dine nye varer lige om lidt, og med det formål er det fuldkommen relevant at man besigtiger det anslåede leveringstidspunkt på det respektive produkt.\nTemmelig mange online selskaber frembyder 1 dags fragt på de fleste produkter, eksempelvis Teakhouse skærebræt, men vær opmærksom på at det påkræver at bestillingen gennemføres forinden et fastsat klokkeslæt, således at de har mulighed for at nå at få produkterne betjent før de pakkeansatte har fyraften.\nEnkelte online virksomheder sikrer levering uden gebyr, men for det meste kun hvis man handler for en bestemt sum. Som alternativ kunne man tage den prisbilligste fragtløsning, der i de fleste tilfælde – hvad end du opholder sig i Silkeborg, Odder eller Vejen – er at få fragtmanden til at køre produkterne til et afhentningssted.\nDet er efterhånden vældig overkommeligt for forbrugerne at søge information om priser hos forskellige e-forhandlere, og derfor har en hel del Teakhouse online virksomheder været tvunget til at sænke priserne på deres varer – til piger og drenge, og ligeså til damer og herrer – voldsomt, og endda nogle gange garantere portofri levering.\nTil gengæld kan det til hver en tid være smart at eftergå flere internet webshops efter rabat på Teakhouse skærebræt forud for at du handler, så man er skudsikker på at opnå den billigste pris.\nDu må alligevel være så påvagt, at hvis en e-forhandler afsætter deres varer til en salgspris der kan ses som ufattelig overkommelig, kan det for det meste være et bevis på en fup e-shop. Bestillinger med betalingskort er imidlertid omsluttet af en foranstaltning, hvilket passer på en overfor bedrageriske e-firmaer.\nGenerelt går vi ind for bestillinger med betalingskort eller mobilbetaling. Som alternativ burde du drage nytte af en løsning fra eksempelvis ViaBill, hvis du higer efter at godtgøre betalingen over et længere tidsrum.\nForud for at folk køber på en Teakhouse internet shop behøver de til hver en tid overveje shoppens handelsvilkår, dog er det almindeligvis en tidskrævende opgave.\nEt nemmere alternativ er at kontrollere hvorvidt internet shoppen er godkendt af e-mærket, som burde være et signal om at e-butikken imødekommer de officielle danske regler, samt at den ofte overvåges af eksperter som har den nødvendige knowhow om de gældende bestemmelser. Derudover tilbydes du chance for at få hjælp, for så vidt du får vanskeligheder ved din ordre.\nFor øvrigt tilråder vi at køberen er sat ind i de mest vitale vedtægter der influerer på bestillingen, for eksempel hvilken returpolitik forretningen garanterer. På grund af dette er det tilmed essesentielt, at man til enhver tid sikrer sin købsbekræftelse, således man en anden gang kan påvise handlen af Teakhouse skærebræt, uafhængig om man er på indkøb til en pige eller dreng.\nTrustpilot resulterer i temmelig ærlige genveje til at besigtige mange forhenværende kunders opfattelser og af den grund støtter vi, at du verificerer internet virksomhedens omtaler af Teakhouse skærebræt forud for at du handler.\nFacebook genererer tillige en lang række fantastiske løsninger til at få indblik i internet firmaets troværdighed. Foruden det ser vi mange internet shops som gør det muligt at ytre en kritik af deres købsoplevelse, som desuden burde tages i brug til at vurdere kundetilfredsheden.\nWebsitet finansieres af annonceindtægter. Vi har faste samarbejder med en samling af webbutikker eftersom vi promoverer virksomhedernes varer, og tager imod kommission i tilfælde af at en bruger fra vores website fuldfører et indkøb.\nFakta om tilbud og online webshops i Danmark værnes om ofte, men vi ønsker ikke at påtage os ansvaret for rettelser der er lavet siden nyligste opdatering af websitets data.


Hjælpehotline virker mod førtidspension\n7. jan 2011, 22:45\nSosuer er ikke længere i større risiko end andre danskere for at gå på førtidspension, viser nye tal.\nFor syv år siden havnede fem ud af tusind sosu'er på førtidspension, fordi det er hårdt for ryggen at vaske de gamle.\nDet var en førtidspensionist mere om dagen end gennemsnittet af hele den danske arbejdsstyrke.\nMen den tid er forbi. I dag er det kun tre ud af tusind sosu'er, som havner på en førtidspension. Dermed er sosu’erne nu på niveau med resten af befolkningen.\nDet viser tal fra sosu'ernes pensionsselskab PenSam, som mener, at årsagen er en 15 år lang forbyggende indsats.\n"Vores 15 års indsats for at forebygge mod førtidspension virker. Vi sætter ind allerede på arbejdspladsen, før arbejdsgiveren fyrer den ansatte på grund af sygdom," siger Helen Kobæk, direktør i de ansattes pensionsselskab PenSam.\nFor 15 år siden indså pensionsselskabet, at mange sosu'er på førtidspension ville koste selskabet dyrt. Hver sosu får nemlig en erstatning fra selskabet, når hun går på førtidspension.\nSelskabet pungede derfor selv ud til målrettede kampagner, der skulle passe på sosu'ernes rygge.\nSelskabet har også betalt for, at deprimerede eller syge sosu'er de seneste tre år har fået deres egen socialrådgivere, som kan hjælpe dem døgnets 24 timer.\n"Det vigtige er, at sosu'erne kan henvende sig til den samme socialrådgiver når som helst. Skilsmisse, mobning på jobbet eller reel nedslidning er ofte årsager til langtidssygemeldinger som så igen kan lede til førtidspensioner. Socialrådgiveren hjælper de ansatte, inden det kommer til en fyring," siger Helen Kobæk.\nKommuner forebygger for lidt\nHun kritiserer kommunerne for at gøre for lidt for at forebygge, at folk havner på en førtidspension.\n"Når vi kan forebygge, så kan kommunerne også. Og lige som det betaler sig for os, vil det også betale sig for kommunerne på sigt," siger Helen Kobæk.\nSosu'ernes fagforening FOA kalder tallene et skridt i den rigtige retning, men det er stadig ikke godt nok.\n"Det er godt, at vores indsats virker. Men kommunerne modarbejder os stadig. De fyrer i et væk i stedet for at hyre. Det betyder højere arbejdstempo, dårligere arbejdsmiljø og flere sygemeldinger. Fortsætter den udvikling, frygter vi for, at de sidste 15 års arbejde vil være spildt," siger Mona Striib, næstformand i FOA.\nKommuner: Tempoet det samme\nKommunerne afviser, at fyringer fører til øget arbejdspres på de ansatte og dermed vil ødelægge PenSams resultater på sigt.\n"Politikerne bestemmer, hvilken service en borger kan forvente af sin kommune. Når serviceniveauet bliver lavere, så har vi ikke brug for så mange hænder. Derfor afviser vi, at afskedigelser fører til et højere arbejdstempo for de ansatte," siger Preben Meier Pedersen chefkonsulent i Kommunernes Landsforening.\nFærre syge sosu'er\nI 2003 fik to ud af tusinde borgere en førtidspension. I dag er det tre ud af tusind.\nI 2003 fik fem ud af tusind medlemmer af PenSam en føritdspension, mens tallet i dag kun er tre ud af tusind.\nKilde: Fagforeningen FOA og pensionsselskabet PenSam.


Udlejer er løbet tør for penge | Assens | fyens.dk\nUdlejer er løbet tør for penge\nPubliceret 16. februar 2010 kl. 05:01\nJørgen Auener bor til leje i Ladegårdsgade, og han har mærket til den dårlige økonomi i Møllebo Ejendomme ApS. Der er for eksempel ikke skiftet vinduer, som han ellers er blevet lovet.\nMøllebo Ejendomme ApS kan ikke betale sine regninger og risikerer, at tre ejendomme i Assens skal sælges på tvangsauktion.\nAssens: Møllebo Ejendomme ApS har lavvande i kassen.\nFaktisk står det så sløjt til med økonomien, at ejendomsselskabet risikerer at skulle sælge tre udlejningsejendomme i Assens på tvangsauktion.\nJens Mikkelsen er manden bag Møllebo Ejendomme ApS, der holder til i Odense, og han er ked af at være havnet i den økonomiske suppedas.\n- Det er en meget, meget kedelig situation, siger han.\n- Vi skylder cirka 450.000 kroner i forbrugsafgifter til Assens Kommune, og de penge vil vi prøve at skaffe, men vores likviditet er ikke, hvad den burde være. Det vil jeg godt indrømme.\nEn tvangsauktion kommer ikke til at gå ud over lejerne i de 22 lejligheder, forklarer advokat Palle Thomsen, der kører sagen for kreditorerne.\n- Lejerne er beskyttet af lejeloven, og de vil heller ikke miste deres depositum, siger han.\n- En tvangsauktion er det samme, som når en ejendom bliver solgt og skifter ejer. Det har ingen konsekvenser for lejerne.\nMen ejendomsselskabets dårlige økonomi er nu blevet bemærket hos en lejer i Ladegårdsgade 45.\nDe tre ejendomme, som risikerer at komme på tvangsauktion i marts, rummer 22 lejligheder.\nHar hevet kanin op af hatten\nFor Jørgen Auener har flere gange modtaget brev med trussel om, at der vil blive lukket for varmen.\n- Men Møllebo har altid nået at afværge. Der er hevet en kanin op af hatten hver gang, så han (Jens Mikkelsen, red.) har gjort, hvad han kunne, fortæller Jørgen Auener, som dog er ked af, at hans lejlighed ikke bliver holdt ved lige.\n- Da vi flyttede ind for halvandet år siden, blev vi lovet, at vinduerne ville blive skiftet, for de er punkteret, men det er ikke blevet gjort. Der er heller ikke ordnet gulve, så det hele hober sig op, siger han.\n- Vi har aldrig haft problemer med udlejeren, men det er da lidt irriterende at fyre op for varmen, som bare siver ud, fordi ruderne er utætte.\nIfølge Jørgen Auener er lejerne begyndt at indbetale huslejen direkte til advokaten, så pengene ikke havner i ejendomsselskabets slunkne pengekasse.\nJens Mikkelsen forklarer, at den dårlige likviditet til dels skyldes, at flere lejere er smuttet uden at betale.\nJørgen Auener har boet i den tidligere købmandsgård i Ladegårdsgade i halvandet år.\nKan undgå tvangsauktion\n- Flere folk forsvinder bare uden at betale husleje. Vi kan godt sende dem til retslig inkasso, men dem, der forsvinder, har som regel ingen penge, og det nytter jo ikke at prøve at klippe håret af en skaldet, siger Jens Mikkelsen.\n- Jeg vil ikke give lejerne skylden for vores situation, men det er en medvirkende årsag til den dårlige likviditet. Vi har 90 lejemål i Assens, og hvis for eksempel 10 af dem ikke betaler, så betyder det meget for os.\nMøllebo Ejendomme ApS kan undgå tvangsauktionen, hvis gælden bliver indfriet inden 4. marts, hvor auktionen vil finde sted i Retten i Odense.\nVinduerne i Ladegårdsgade 45 skulle have været skiftet. Nogle af de nye vinduer har stået klar i årevis.\nLadegårdsgade 45 - 47 i Assens er én af tre ejendomme, der kommer på tvangsauktion 4. marts med mindre Møllebo Ejendomme ApS indfrier sin gæld inden da.


Debatmøde om daginstitutioners fremtid - sn.dk - Forsiden - Nordsjælland - Furesø\nFoto: Gustav Juul\nArtiklen: Debatmøde om daginstitutioners fremtid\nDebatmøde om daginstitutioners fremtid\nFuresø - 21. september 2018 kl. 19:46\nDaginstitutionernes størrelse og deres placering sættes til debat, når Venstre i Furesø holder offentligt møde om emnet mandag den 24. september kl. 19-21 på Cafe Petrine, Farum Bytorv.\nTitlen for mødet er »Plads til forskelligartede daginstitutionstilbud i Furesø«, hvor Venstre spørger ind til fremtidens dagtilbud i Furesø. Spørgsmålet var højaktuelt i forårets debat om Kildehusets flytning til Bifrost ved Solvangskolen. Venstre spørger derfor om, hvordan politikerne vil fremme de »forskelligartede, anderledes, ja spraglede tilbud« .\nTil at sætte gang i debatten har Venstre inviteret det tidligere medlem af udviklingsudvalget Øjvind Vilsholm (Ø), forældrerepræsentant Tine Loft Thomsen, udvalgsformand Bettina Ugelvig Møller (S) og byrådsmedlem Berit Torm (V).\nEfter disse fire oplæg bliver der mulighed for at alle kan fremsætte synspunkter og stille spørgsmål.\nMødet er gratis at deltage i. Man kan dog forud deltage i spisningen på Cafe Petrine fra kl. 18-19, hvor dagens ret koster 135 kroner. I så fald skal der falde en tilmelding til Venstres formand på mailen paul@thomsen.mail.dk\n11:13 Falsk tæppehandler på spil\n11:08 Fister fandt narko i Værløse\n09:19 Tragikomisk: Afgørelse om kunstgræsbane udsat igen, igen, igen\n14:40 Grøntsagsdyrkning på skoleskemaet\nSuccesrig træner fortsætter i Furesø\nHåndbold: Furesøs kvinder i 2. division har fået langt flere...\n1. Politi ledte med hunde og helikopter efter ældre mand: Fundet i god behold\n2. Nu får Værløse en moderne genbrugsplads\n3. Tragikomisk: Afgørelse om kunstgræsbane udsat igen, igen, igen\n4. Hareskov Skoles snit er helt i top\n5. Fister fandt narko i Værløse